ביבי ניווירת'

ביאטריס "ביבי" ניווירת' (באנגלית: Beatrice "Bebe" Neuwirth; נולדה ב-31 בדצמבר 1958) היא שחקנית קולנוע, טלוויזיה ותיאטרון יהודייה-אמריקאית. ניווירת' היא זוכת שני פרסי טוני ושני פרסי אמי על תפקידה בסיטקום "חופשי על הבר". ניווירת' נולדה בעיר ניוארק שבניו ג'רזי למשפחה יהודית, אמה האמנית סידני אן היא רוסייה אמריקאית ואביה המתמטיקאי לי פול ניווירת' הוא ממוצא גרמני-אמריקאי. בילדותה החלה למדה בלט, בו גם עסקה במסגרת לימודיה ב"בית הספר ג'וליארד". במטרה להפוך לרקדנית מקצוענית רכשה ניווירת' ניסיון גם במחזות מוזיקליים קהילתיים. בשנת 1986 זכתה בפרס הטוני על הופעתה במחזמר "צ'ריטי המתוקה". ב-1996 שיחקה בעיבוד החוזר למחזמר המצליח "שיקגו" בתור נערת השעשועים ולמה קלי וזכתה בפרס טוני שני. התפרסמה לראשונה בתפקיד הפסיכולוגית לילית סטרנינג בסיטקום "חופשי על הבר", תפקיד אותו מלאה במשך שבע עונות ושזיכה אותה בשני פרסי האמי. חזרה על התפקיד גם בסיטקום המצליח "פרייז'ר", בו הופיעה מספר פעמים לאורך תשע שנים. ב-2005 שיחקה בתפקיד ראשי בסדרת הדרמה המשפטית "חוק וסדר: משפט וצדק" בתור הפרקליטה הקשוחה טרייסי קיבר, המשמשת גם כעוזרת של התובע המחוזי ארתור בראנץ (פרד תומפסון). בשנת 2014 שיחקה בסדרת הטלוויזיה "מזכירת המדינה" כנאדין טוליבד,ראשת הסגל של אליזבת מקורד. בשנת 2022 החלה לגלם את מבקרת הספרות והשפית אוויס דבוטו (אנ') בסדרה "ג'וליה" (אנ'); דרמה קומית תקופתית של רשת HBO Max. הסדרה בוטלה לאחר שתי עונות בשנת 2023. ב-1989 השתתפה לראשונה בסרט קולנועי, הקומדיה הרומנטית של קמרון קרואו "אמרי לי כן". ב-1990 שיחקה בתפקיד משמעותי בקומדיה של פיטר ויר "גרין קארד" בתור לורן אדלר, חברתה של ברונט מיטצ'ל (אנדי מקדואל). ב-1991 הופיעה בדרמת הפשע "באגסי" בתפקיד הרוזנת די פראסו. ב-1993 שיחקה במותחן "בכוונת זדון" בתור הבלשית דנה האריס. ב-1995 השתתפה בפנטזיה הקומית "ג'ומנג'י" בתור נורה, דודתם של היתומים פיטר וג'ודי שאפרד. ב-1998 הופיעה בסרטו של וודי אלן "סלבריטי" ובמותחן האימה "סיוט בחדר המורים" בתור מנהלת התיכון. ב-1999 השתתפה בסרטו של ספייק לי "הקיץ של סם" ובדרמה הקומית "ליברטי הייטס". בשנת 2000 זכתה להערכה רבה על הופעתה בתור הכירופרקטית דיאן לודר בקומדיה "הכול בשביל איב". שיחקה בתפקידים קטנים גם בקומדיות "איך להיפטר מבחור ב-10 ימים", "נוכלים בגדול" ובשנת 2009 בדרמה המוזיקלית "תהילה". הייתה נשואה במשך 17 שנים לשחקן פול דורמן. ב-2009 נישאה בשנית, לכריס קלקינס. אמרי לי כן (1989) גרין קארד (1990) באגסי (1991) בכוונת זדון (1993) ג'ומנג'י (1995) גן עדן לכלבים 2 (1996) הרפתקאות פינוקיו (1996) שותף סמוי (1996) סלבריטי (1998) סיוט בחדר המורים (1998) הקיץ של סם (1999) ליברטי הייטס (1999) קופידון וקייט (2000) - סרט טלוויזיה של CBS גופי הולך לקולג' (2000) הכול בשביל איב (2002) איך להיפטר מבחור ב-10 ימים (2003) נוכלים בגדול (2004) משחק שישי (2005) תהילה (2009) חופשי על הבר (1986–1993) דקלים פרועים (1993) הרפתקאות פיט ופיט (1994) גן עדן לכלבים (1996–1998) - דיבוב פרייז'ר (1994–2003) דדליין (2001-2000) פריצה (2003-2002) חוק וסדר: משפט וצדק (2005–2006) משועמם (2009–2011) הגן המסתורי (2014) - דיבוב מזכירת המדינה (2014–) הדיילת (2020) Ultra City Smiths ‏(2021) - דיבוב Teenage Euthanasia ‏(2021-הווה) - דיבוב ג'וליה (אנ') (2022–2023) פרייז'ר (2023) קפטן פוֹל (אנ') (2023) - דיבוב היילי על זה! (2024) - דיבוב מדיה וקבצים בנושא ביבי ניווירת' בוויקישיתוף ביבי ניווירת', ברשת החברתית אקס (טוויטר) ביבי ניווירת', במסד הנתונים הקולנועיים IMDb (באנגלית) ביבי ניווירת', באתר AllMovie (באנגלית) ביבי ניווירת', במסד הנתונים הקולנועיים KinoPoisk (ברוסית) ביבי ניווירת', באתר MusicBrainz (באנגלית) ביבי ניווירת', באתר Discogs (באנגלית) ביבי ניווירת', באתר Songkick (באנגלית) Joe Otterson, ‘Julia’ Canceled After Two Seasons at Max, Variety, ‏2024-01-11 (באנגלית אמריקאית) Tony Awards 2024: The complete list of winners, NPR, ‏16 ביוני 2024